Tag med Møgmis og Sivert ud i den klamme natur, læs om mystik og mord og meget, meget mere
͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌
﻿͏  ﻿͏  ﻿͏  ﻿͏ ﻿͏  ﻿͏  ﻿͏  ﻿͏ ﻿͏  ﻿͏  ﻿͏  ﻿͏ ﻿͏  ﻿͏  ﻿͏  ﻿͏ ﻿͏  ﻿͏  ﻿͏  ﻿͏ ﻿͏  ﻿͏  ﻿͏  ﻿͏

Se mailen i din browser
Kære undervisere, skolebibliotekarer og CFU’ere “Jeg skal satme sanke dig, hvis du ikke fanger mig en dobbeltpaneret fiskefilet med remo fra Kattegat”. Den grovkornede sætning er (selvfølgelig!) plukket fra den nye Møgmis-tegneserie, der udkommer 1. maj. Møgdyret er desperat fanget i et skrækscenarie af en friluftsferie og skal satme ikke æde noget fra “naturens eget supermarked”. Børn vil kunne relatere … Voksne kan relatere. Og tegneseriemagasinet Nummer 9 kan relatere og har allerede kvitteret med fem flotte stjerner og ordene ”endnu et stærkt album i den nyklassiske serie om Møgmis.” Find nyheder for enhver smag til forårets helligdage og kommende sommerferie nedenfor. Rigtig god læselyst 🏕️🌲
Sophie Souid og Thomas Hjorthaab er tilbage med sjette bind i den giga-populære, grotesk sjove tegneserie om teenageren Sivert og hans lede kat. Møgmis og Sivert skal på ferie. De drømmer om pool, strand og palmer … Hvordan mon det kommer til at gå?
⭐⭐⭐⭐⭐ ”Det er fantastisk at have et powerpar i Souid og Hjorthaab, der igen og igen leverer grin til alle aldre med historierne om Møgmis’ katastrofer” Tegneseriemagasinet Nummer 9
Find bogen her
Møgmis 6: En fatal ferie og en kat i knibe af Sophie Souid og Thomas Hjorthaab Udkommer: 1. maj Målgruppe: fra 6 år
Indskoling / Mellemtrin
## Kærlighed med 2. Verdenskrigskrig som bagtæppe
En tysk pilot falder ned i sit fly på en mark i nærheden af det husmandssted, hvor 16-årige Else er i huset. Den lokale modstandsbevægelse finder piloten og skjuler ham for Gestapo, og Else bliver sat til at pleje hans sår. En farlig forelskelse spirer …
Find bogen her
Tyskerpige af Dorte Roholte Udkommer. 5. maj Målgruppe: fra 13 år
Udskoling
Mystik og mord Løs gåderne, og opklar forbrydelserne. Du vælger, hvilken vej du går, hvilke gåder du løser for at opklare et mord. Dine valg kan føre dig til morderen – eller til en mere ulykkelig skæbne. Arlo Banks har altid ønsket at blive detektiv. Og da han løser en gåde i avisen, stillet af en ældre professor, får han måske chancen. Belønningen for at løse gåden er en rejse med den berømte Orientekspres, fuld af mystik og mord …
Mellemtrin
Mordet på sporet - Tre interaktive mordmysterier af Paul Westmoreland Udkommer: 8. maj Målgruppe: fra 10 år
Find bogen her
Klassisk mysterium for børn Sherlock Holmes og Dr. Watson står over for en kongeligskandale, da en snedig operasangerinde truer med at afsløre et hemmeligt forhold. Kan de stoppe hende, før det er for sent? En letlæst udgave af den klassiske fortælling, der er spækket med spænding, flotte illustrationer og små forklarende fakta-bokse. Perfekt til nysgerrige unge læsere, der elsker mysterier! Lix 27,2
Indskoling / Mellemtrin
Sherlock Holmes 11: En skandale i Bøhmen af Arthur Conan Doyle Udkommer: 15. maj Målgruppe: fra 8 år
Find hele serien her
I anden bog i serien om Tidsvogterne rejser den hemmelige organisation tilbage til Antikkens Grækenland. Får de historien tilbage på sporet? Tidsvogterne drager tilbage til Grækenland i antikken, hvor De Olympiske Lege skal afholdes. Tidsskurken DeLay er skyld i, at prinsen af Athen og prinsen af Sparta er ved at komme op at slås, og det kan ende med krig. Kan Tidsvogterne sørge for fred og få historien tilbage på rette spor?
I den nye serie Tidsvogterne får børn indsigt i historiske perioder og begivenheder, der har formet verden fortalt gennem en fiktiv historie. Begivenhederne præsenteres på en sjov og spændende måde, hvor fiktion blandes med fakta og fine illustrationer, og forbindelsen mellem fortid og nutid tydeliggøres. Bag i bøgerne er der tidslinjer, quizzer, ordlister m.m.
Tidsvogterne 2: Antikkens Olympiske Lege af S. J. King Udkommer: 12. maj Målgruppe: fra 6 år
Indskoling / Mellemtrin
Find begge bøger her
Sabine Lemire og Rasmus Meislers nye graphic novel er en sjov, rørende og relaterbar fortælling om at være delebarn og fanget i en ny og fremmedartet familiekonstellation. Jeg hedder Georg, jeg er 10 år, og min far er flyttet. Min mor er forelsket til op over begge ører, men fatter hun da ikke en brik? Min nye stedfar, Sten, pisker rundt og måler og vejer alt. Min stedbror Aksel er f.eks. 11 år. Han vejer 31 kilo, løber 5 km på 23 minutter, spiser 2000 kalorier og går mellem 10.000 og 20.000 skridt om dagen. Sidste test viste en IQ på 112, men det arbejdes der på. Derudover kender jeg ham ikke så godt. Jeg er nok ikke helt så målbar … Målbart er illustreret af Rasmus Meisler. Den er oplagt til undervisning, oplæsning og frilæsning på mellemtrinnet.
Find bogen her
Målbart af Sabine Lemire og Rasmus Meisler Udkommer: 14. maj Målgruppe: fra 8 år
Mellemtrin
Skab læseglæde og gode læsevaner med højtlæsning Undersøgelser viser, at de børn, der får læst højt, har et klart sprogligt forspring, og får meget lettere ved at lære at læse og skrive, når de begynder i skole. I denne samleudgave får I herlige højtlæsningshistorier med flotte og farverige illustrationer bl.a. af Zakiya Ajmi, Siri Melchior og Thorstein Thomsen. Fortællingerne er velegnede til dialogisk læsning, og efter hver historie finder du en vejledende forældreguide med samtalespørgsmål. Illustrationerne er rige på detaljer og motiverer til snak og fantasi. En oplagt gaveidé eller som supplement til aftenrutinen.
Læs 20 minutter om dagen - for dit barn: Heksen og 7 andre historier af Zakiya Ajmi, Siri Melchior, Thorstein Thomsen mfl. Udkommer: 26. maj Målgruppe: fra 3 år
Læs mere om samleudgaven her
Indskoling
## Monster-ABC fuld af uhyrer og andre gyselige væsener H for heks og M for mumie. Monsterjægeren Gry er ekspert i monstre, uhyrer og andre gyselige væsner, og Gry har samlet sine optegnelser i en alfabet-monsterbog, så du kan se alle de misforståede monstre fra A-Z, du kan støde på. Men er monstrene virkelig så farlige? Læs med, hvis du tør!
Grys Gyser-ABC af Mikkel Sommer Udkommer: 30. maj Målgruppe: fra 5 år
Læs mere her
Indskoling
Nyt bind i serien om skelsættende begivenheder i danmarkshistorien. Året er 1864. Den danske hær har forskanset sig ved Dybbøl. Drengen Anton er hornblæser i Danske Kronregiment, fjerdekompagni og skal hjælpe med at forsvare Danmark, hvis tyskerne angriber. Den tyske hær gør klar til at erobre Dybbøl-stillingen. Kan Anton og hans kammerater overleve, da tyskerne går til angreb? Bogen er en del af serien JEG OPLEVEDE, som gør historie nærværende og relaterbar for børn og unge. Bøgerne indeholder desuden et afsluttende faktaafsnit og er velegnet til mellemtrinnets dansk- og historieundervisning og til fritidslæsning.
Læs mere her
Jeg oplevede: Krigen i 1864 af Peter Gotthardt Udkommer: 29. maj Målgruppe: fra 11 år
Mellemtrin
Tak, fordi I læser med Husk, du kan finde undervisningsmateriale til vores bøger på gad.dk. Har du spørgsmål er du velkommen til at skrive en mail til klb@gad.dk.
Copyright (C) 2024 Gads Forlag. All rights reserved. Du modtager denne e-mail, fordi du har tilmeldt dig Gads Forlags nyhedsbrev. Gads Forlag Fiolstræde 31-33 København K 1171 Denmark Du kan opdatere din profil her eller du kan